cyanic-selkie/wikianc huggingface dataset:
Legends of the Fall (rolprent)
Storie
Tristan keer terug huis toe, waar Susannah hom huilend aantref by Samuel se graf. Sy troos hom, en hulle word minnaars. 'n Jaloerse Alfred konfronteer Tristan voordat hy vertrek om sy naam in Helena te maak. Tristan word geteister met skuldgevoelens oor Samuel se dood en voel verantwoordelik om Alfred weg te jaag; hy verlaat Montana vir etlike jare. Susannah wag vir hom, maar ontvang 'n brief van Tristan wat haar sê om met iemand anders te trou. Alfred troos Susannah en William vind hulle saam, wat lei tot 'n uitval tussen hom en Alfred. William kry later 'n beroerte. Hy praat vir jare nie en die plaas gaan agteruit. Susannah trou met Alfred, nou 'n kongreslid. Alfred se besigheid en politiek veroorsaak dat hy betrokke raak by die O'Banion-broers, Ierse dranksmokkelaars en rampokkers.
Polymastia toporoki
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1966 deur Koltun.
Legends of the Fall (rolprent)
Storie
Tristan keer terug tydens die drankverbod en bring lewe terug na die plaas en sy pa. Hy raak verlief op Isabel Two en hulle trou en het twee kinders. Tristan raak betrokke by kleinskaalse smokkel van drank, en vind homself in stryd met die O'Banion-broers. Isabel Two word per ongeluk vermoor deur 'n polisiebeampte wat vir die O'Banions werk. In 'n vlaag van woede slaan Tristan die beampte byna dood en word tronk toe gestuur. Susannah besoek Tristan en het steeds gevoelens vir hom, maar hy weier haar toenadering. Na sy vrylating vermoor Tristan en Decker diegene wat verantwoordelik is vir Isabel se dood, insluitend een van die O'Banion-broers.
The Lord of the Rings: The Two Towers (rolprent)
The Lord of the Rings: The Two Towers is 'n epiese fantasie avontuurfilm uit 2002, geregisseer deur Peter Jackson, gebaseer op die tweede volume van JRR Tolkien se roman The Lord of the Rings. Die film is die tweede aflewering in die Lord of the Rings-trilogie en is vervaardig deur Barrie M. Osborne, Fran Walsh en Jackson, van 'n draaiboek deur Walsh, Philippa Boyens, Stephen Sinclair en Jackson.
Brits-Betsjoeanaland
Brits-Betsjoeanaland (Engels: British Bechuanaland) was 'n kortstondige kroonkolonie van die Verenigde Koninkryk wat in Suider-Afrika bestaan het vanaf sy stigting op 1 September 1885 tot en met die anneksasie na die naburige Kaapkolonie op 16 November 1895. Brits-Betsjoeanaland het 'n oppervlakte van 51 424 myl² (133 190 km²) en 'n bevolking van 84 210 gehad. Vandag vorm die streek deel van Suid-Afrika.
The Lord of the Rings: The Two Towers (rolprent)
Die rolprent bevat 'n ensemble rolverdeling insluitend Elijah Wood, Ian McKellen ,Liv Tyler, Viggo Mortensen, Sean Astin, Cate Blanchett, John Rhys-Davies, Bernard Hill, Christopher Lee, Billy Boyd, Dominic Monaghan, Orlando Bloom, Hugo Weaving, Miranda Otto, David Wenham, Brad Dourif, Karl Urban en Andy Serkis, Dit is voorafgegaan deur The Fellowship of the Ring (2001) en gevolg deur The Return of the King (2003).
Brits-Betsjoeanaland
Geskiedenis
Betsjoeanaland verwys ná die land van die Tswanas en vir administratiewe doeleindes is dit verdeel in twee politieke entiteite. Die noordelike deel is geadministreer as die Betsjoeanaland-Protektoraat en die suidelike deel, suid van die Moloporivier, is geadministreer as kroonkolonie van Brits-Betsjoeanaland.
The Lord of the Rings: The Two Towers (rolprent)
Deur die intrige van The Fellowship of the Ring voort te sit, sny die film deur drie storielyne. Frodo en Sam gaan voort met hul reis na Mordor om die Een Ring te vernietig, en Gollum, die voormalige bewaarder van die ring, ontmoet en sluit by hulle aan. Aragorn, Legolas en Gimli kom na die oorloggeteisterde nasie van Rohan en word herenig met die opgestane Gandalf, voordat hulle teen die legioene van die verraderlike towenaar Saruman by die Slag van Helm's Deep veg. Merry en Pippin ontsnap en ontmoet Treebeard die Ent, en help om 'n aanval op Isengard, vesting van Saruman, te beplan.
Legends of the Fall (rolprent)
Storie
Susannah kan nie sonder Tristan leef nie en pleeg selfmoord. Die oorblywende O'Banion broer, die balju en 'n ander polisiebeampte, volg Tristan na die plaas. By die plaas vermoor William en Alfred die aanvallers. Alfred versoen met sy pa en broer. Die familie besef dat Tristan die skuld sal kry vir die sterftes, wat Tristan aanspoor om Alfred te vra om vir sy kinders te sorg. One Stab se vertelling verduidelik dat hulle die lyke begrawe en die motor in die Missouri-rivier gestort het. Hy oorpeins dat Tristan eerder as om jonk te sterf soos One Stab verwag het, geleef het om te sien hoe sy kinders en kleinkinders grootgeword het. One Stab neem waar dat dit die mense was wat Tristan liefgehad het en die meeste wou beskerm wat jonk gesterf het.
Brits-Betsjoeanaland
Geskiedenis
In 1882 het die twee Boererepublieke Goosen en Stellaland van Brits-Betsjoeanaland afgeskei. Vir baie maande, beginnende in 1883, is druk geplaas op die Britse regering om iets te doen in Betsjoeanaland weens die onrus in die gebied. Op 29 Oktober 1884 het die Britse regering sir Charles Warren aangestel as spesiale kommissaris van Betsjoeanaland. Op 13 November 1884 het die parlement 'n bedrag van £675 000 (dit is gelykstaande aan meer as £32 000 000 vandag) vir militêre operasies in Betsjoeanaland toegestem. Sir Charles Warren is bevoeg om 'n onreëlmatige krag van 1 500 mans in Suid-Afrika te werf, bykomend tot die gereelde troepe wat voorsien sal word.
Legends of the Fall (rolprent)
Storie
In 1963 ondersoek Tristan, nou 'n ou man wat in die Noordland woon, 'n dierekarkas en word deur 'n grysbeer gekonfronteer. Hy trek sy mes uit en beveg dit. Terwyl hulle worstel, vertel One Stab: "Dit was 'n goeie sterwe."
Polymastia tissieri
Polymastia tissieri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1961 deur Vacelet.
Brits-Betsjoeanaland
Geskiedenis
'n Krag van 4 000 troepe, gelei deur sir Charles Warren, is vertrek om Stellaland en Goosen te herwin. Op 7 Februarie 1885 het die krag Vryburg, die hoofstad van Stellaland, bereik en aansluitend voortgegaan tot Mahikeng, die hoofstad van Goosen. Op 8 April 1885 het sir Charles Warren in 'n versending die Britse Regering in kennis gestel dat hy Betsjoeanaland beset en die orde heeltemal herstel het. Die twee Boererepublieke het ineengestort sonder enige bloedvergieting.
Op 30 September 1885 is Stellaland, Goosen en ander gebiede in die suide van die Moloporivier saamgesmelt tot die kroonkolonie van Brits-Betsjoeanaland. In 1891 is die Suider-Afrikaanse Doeane-unie uitgebrei na Brits-Betsjoeanaland en in 1895 is die kolonie by die Kaapkolonie ingelyf, en vorm nou deel van Suid-Afrika, die gebied rondom Mahikeng.
Aslaug
Aslaug (Oudnoors: Áslaug), ook genoem Aslög, Kráka of Kraba, is 'n figuur in die Noorse mitologie wat in die Prosaïese Edda van die 13de eeu genoem word. In die saga of Ragnar Lodbrok is sy een van sy vroue.
Legende
Eendag, terwyl sy gebad het, is sy deur Ragnar se manne ontdek. Hulle het hom van haar vertel en Ragnar het haar na hom laat kom. Om haar wysheid te toets het hy haar egter opdrag gegee om nie nakend of geklee te kom nie, nie honger of vol nie, en nie alleen of in 'n geselskap nie. Kráka het by hom aangekom geklee in 'n net terwyl sy aan 'n ui gebyt het en deur 'n hond vergesel is. Ragnar was beïndruk deur haar wysheid en het haar gevra om met hom te trou.
In die romantiese gedig "The Fostering of Aslaug" deur William Morris word van Aslaug se verhouding met Ragnar vertel, geskoei op die weergawe van die verhaal in Benjamin Thorpe se Northern Mythology (1851).
Aslaug is 'n hoofkarakter in die televisiereeks Vikings, waarin sy deur Alyssa Sutherland vertolk word. Haar rol is losweg op die legende gegrond.
The Lord of the Rings: The Two Towers (rolprent)
The Two Towers is deur die Amerikaanse ateljee New Line Cinema gefinansier en versprei, maar is heeltemal in Jackson se geboorteland Nieu-Seeland verfilm en geredigeer, gelyktydig met die ander twee dele van die trilogie. Die film het op 5 Desember 2002 in die Ziegfeld-teater in New York begin speel en is teatraal vrygestel op 18 Desember 2002 in die Verenigde State, en op 19 Desember 2002 in Nieu-Seeland.
Die rolprent is deur beide kritici en gehore aangeprys, wat dit as 'n landmerk in rolprentvervaardiging en 'n prestasie in die fantasiefilmgenre beskou het. Dit het lof ontvang vir sy regie, aksiereekse, optredes en musiekpartituur, veral vir Gollum. Dit het $936 miljoen wêreldwyd verdien, wat dit die film met die hoogste inkomste van 2002 maak en die derde grootste rolprent van alle tye ten tyde van sy vrystelling, na Harry Potter and the Sorcerer's Stone en Titanic. Na daaropvolgende heruitgawes het dit vanaf 2021 meer as $947 miljoen verdien.
Soos die ander rolprente in die trilogie, word The Two Towers wyd erken as een van die grootste en invloedrykste rolprente wat ooit gemaak is. Die film het talle toekennings ontvang; by die 75ste Oscar-toekennings is dit genomineer vir ses toekennings, insluitend Beste prent, en wen die Beste Klankredigering en Beste Visuele Effekte.
Storie
Ontwakend uit 'n droom van Gandalf wat teen die Balrog in Moria veg, vind Frodo Baggins en Samwise Gamgee hulself verlore in die Emyn Muil naby Mordor en ontdek hulle word gevolg deur Gollum, 'n voormalige draer van die Een Ring. Frodo vang vir Gollum, maar ontferm hom oor Gollum en laat hom toe om hulle te lei, wat Sam daaraan herinner dat hulle Gollum se hulp nodig sal hê om Mordor in te filtreer.
Aragorn, Legolas en Gimli agtervolg 'n groep Uruk-hai om hul metgeselle Merry en Pippin te red, hulle gaan die koninkryk van Rohan binne. Die Uruk-hai word deur 'n groep Rohirrim in 'n lokval gelei, wat die Hobbits in staat stel om in die Fangorn-woud te ontsnap. In ontmoeting met Aragorn se groep, verduidelik die Rohirrim se leier Éomer dat hy en sy manskappe verban is deur Rohan se koning, Théoden, wat onder beheer is van Saruman en sy dienaar Wormtongue. Éomer glo Merry en Pippin is tydens die Uruk-hai se klopjag doodgemaak, maar laat nogtans vir die groep twee perde agter. Op soek na die Hobbits in Fangorn, ontmoet Aragorn se groep Gandalf, wat na sy stryd teen die Balrog opgewek is as Gandalf die Witte om Middel-aarde te help red.
Gandalf lei die trio na Rohan se hoofstad, Edoras, waar Gandalf Théoden van Saruman se beheer bevry. Aragorn keer dat Théoden vir Wormtongue, wat vlug, teregstel. Toe hy hoor van Saruman se planne om Rohan met sy Uruk-hai-leër te vernietig, ontruim Théoden sy burgers na die fort van Hornburg by Helm's Deep.
Gandalf vertrek om Éomer en sy volgelinge te vind, met die hoop dat hulle vir hul herstelde koning sal veg. Aragorn raak bevriend met Théoden se niggie, Éowyn, wat verlief raak op hom. Wanneer die vlugtelinge wat na Helm's Deep reis deur Saruman se Warg-ryende Orke aangeval word, val Aragorn van 'n krans af en sterf vermoedelik. Hy word deur sy perd Brego gevind en ry na Helm's Deep en sien hoe Saruman se leër na die vesting marsjeer.
In Rivendell word Arwen deur haar pa Elrond vertel dat Aragorn nie sal terugkeer nie. Hy herinner haar dat as sy in Middel-aarde aanbly, sy Aragorn met duisende jare sal oorleef, en sy vertrek onwillig na Valinor. Elrond word deur Galadriel van Lothlórien gekontak, wat hom daarvan oortuig dat die Elwe hul alliansie met mense behoort te eer, en hulle stuur 'n leër Elwe na Helm's Deep.
In Fangorn ontmoet Merry en Pippin Treebeard, 'n Ent. Om Treebeard te oortuig dat hulle bondgenote is, word hulle na 'n Ent Raad gebring, waar die Ente besluit om nie aan die komende oorlog deel te neem nie. Pippin vra vir Treebeard om hulle in die rigting van Isengard te neem, waar hulle die ontbossing aanskou wat deur Saruman se oorlogspoging veroorsaak is. Woedend bestorm Treebeard en die Ente Isengard en keer Saruman vas in sy toring.
Gollum lei Frodo en Sam deur die Dooie Moerasse na die Swart Poort, maar beveel aan dat hulle Mordor met 'n ander roete binnegaan. Frodo en Sam word gevange geneem deur veldwagters van Ithilien onder leiding van Faramir, broer van wyle Boromir. Frodo help Faramir om Gollum te vang. Toe Faramir van die Een Ring kennis neem, neem Faramir sy gevangenes na Gondor om die ring na sy pa Denethor te bring.
Terwyl hulle deur die beleërde stad Osgiliath gaan, probeer Frodo om aan Faramir die ware aard van die ring te verduidelik; Sam verduidelik dat Boromir deur die mag daarvan kop verloor het. In die ruïnes van Osgiliath word Faramir en die Hobbits deur 'n Nazgûl aangeval. Die Nazgûl vang byna vir Frodo, wat onder die ring se mag val, maar Sam red hom en herinner hom dat hulle veg vir die goeie wat nog in Middel-aarde oor is.
Sam kan Faramir oortuig om hom, Frodo en Gollum te laat gaan en die Ring te vernietig, want dit sal al die ellende beëindig. Onder die indruk van Frodo se voorneme, laat Faramir hulle vry. Saam met Gollum vertrek die twee Hobbits weer. Gollum voel verraai deur die Hobbits omdat hulle hom nie gehelp het toe Faramir se manne hom gevang het nie, en hy begin weer met sy ou gedrag. Toe hy besef dat hy nie self die Hobbits kan uitoorlê nie, besluit hy om hulle na die spinnekop, Shelob, te lok.
Tamara Desni
Tamara Desni (22 Oktober 1913 – 7 Februarie 2008) was 'n Duitse aktrise. Sy was bekend vir haar rolle in die rolprente Bypass to Happiness (1934), Hell's Cargo (1935), Blue Smoke (1935), en The Green Finger (1946).
Karen McDougal
Karen McDougal (gebore 23 Maart 1971) is 'n Amerikaanse aktrise. Sy is bekend vir haar rolle in die rolprente The Arena (2001), Grind (2003), en Stiletto (2008), en in die televisiereeks Lovespring International (2006).
Polymastia tropicalis
Polymastia tropicalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Don Cheadle
Don Cheadle (gebore 29 November 1964) is 'n Amerikaanse akteur en vervaardiger. Hy is bekend vir sy rolle in die rolprente Traffic (2000), Hotel Rwanda (2004), Crash (2004), en The Guard (2011).
Harold Saxon-Snell
Harold Saxon-Snell (7 Augustus 1889 – 8 Augustus 1956) was 'n Engelse akteur. Hy was bekend vir sy rolle in die rolprente The Clue of the New Pin (1929), The Bondman (1929), A Peep Behind the Scenes (1929), en The Return of Bulldog Drummond (1934).
Polymastia tropicalis
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1967 deur Lévi.
Templar Saxe
Templar Saxe (22 Augustus 1865 – 17 April 1935) was 'n Engelse akteur en skrywer. Hy was bekend vir sy rolle in die rolprente How Women Love (1922) en Captain Blood (1924).
Polymastia umbraculum
Polymastia umbraculum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1997 deur Kelly-Borges & Bergquist.
Teenpous Paschalis I
Na die kort pontifikaat van Pous Konon was daar twee moontlike opvolgers: Theodorus en Paschalis. Theodorus was die kandidaat van die burgers van Rome. Paschalis het steun gesoek by die eksarg Johannes Platyn van Ravenna. Hy het glo die eksarg 100 pond goud belowe. Pous Sergius I word tot kompromis-kandidaat verkies. Paschalis beroep hom weer op die eksarg. Die eksarg kom na Rome maar skaar hom agter Sergius wat glo die 100 pond goud betaal het. Theodorus berus by die verkiesing van Sergius, maar Paschalis bly in verset. Uiteindelik word hy van toordery aangekla en na 'n klooster verban. Tot by sy dood het hy homself as die ware pous beskou.
Olga Desmond
Olga Desmond (2 November 1890 – 2 Augustus 1964) was 'n Duitse aktrise. Sy was bekend vir haar rolle in die rolprente Nocturno (1915), Seifenblasen (1916), Postkarten-Modell (1917), en Der fliegende Holländer (1918).
Romulea sanguinalis
Romulea sanguinalis is 'n meerjarige blomplant en geofiet wat tot die genus Romulea behoort en is deel van die Hantam-Karoo. Die plant is endemies aan die Noord-Kaap en kom op die Bokkeveld-eskarp naby Nieuwoudtville voor. Die plant is laas in 1952 gesien en kan moontlik uitgesterf het.
Raikoke
Raikoke (Russies: Остров Райкоке; Japannees: 雷公計島, Raikoke-tō) is 'n klein onbewoonde vulkaaneiland in die sentrale gedeelte van die Koerile-argipel tussen Rusland en Japan, sowat 20 km noord van die eiland Matoea geleë. Administratief behoort Raikoke aan die Russiese Sachalin-oblast. Raikoke was ná sy laaste uitbarsting in 1924 byna 'n eeu lank 'n sluimerende vulkaan totdat dit op 22 Junie 2019 skielik uitgebars het. Die uitbarsting was so magtig dat dit volgens die Amerikaanse ruimte-administrasie Nasa nog deur astronaute in die Internasionale Ruimtestasie teen 'n hoogte van 408 km waargeneem kon word. Vulkaniese gasse en as, wat uit die 700 meter breë krater in die atmosfeer uitgestoot is, het aan sonsop- en -ondergange elders op Aarde 'n purperroi kleur gegee.
Wetenskaplikes neem aan dat die eiland se flora deur die uitbarsting vernietig is. Of Raikoke se groot kolonies van ysstormvoëls en Steller-seeleeus die uitbarsting oorleef het, is onbekend.
Claire McDowell
Claire McDowell (2 November 1877 – 23 Oktober 1966) was 'n Amerikaanse aktrise. Sy was bekend vir haar rolle in die rolprente The Mark of Zorro (1920), Prisoners of Love (1921), Ben-Hur: A Tale of the Christ (1925), en The Big Parade (1925).
Grete Diercks
Grete Diercks (1 September 1890 – 15 Julie 1978) was 'n Duitse aktrise en skryfster. Sy was bekend vir haar rolle in die rolprente Durchlaucht Hypochonder (1918), Carmen (1918), Der brennende Acker (1922), en Und dennoch kam das Glück (1923).
Amari Cheatom
Amari Cheatom is 'n Amerikaanse akteur. Hy is bekend vir sy rolle in die rolprente Night Catches Us (2010), Django Unchained (2012), en Detroit (2017), en in die televisiereeks Detroit 1-8-7 (2010).
Planeet Nege
Planeet Nege is 'n groot, hipotetiese planeet in die buitenste gedeelte van die Sonnestelsel. Die bestaan van Planeet Nege is in 2014 die eerste keer voorgestel, ten einde die ongewone wentelbane van 'n groep Trans-Neptunus-voorwerpe (TNV's) in die buitenste deel van die Kuiper-gordel te verklaar. Konstantin Batygin en Michael Brown, wetenskaplikes aan die Kaliforniese Instituut vir Tegnologie (Caltech), het hul ontdekking op 20 Januarie 2016 aangekondig, gebaseer op dinamiese modelle en nie visuele waarnemings nie.
Baan
Planeet Nege volg 'n elliptiese baan om die Son. Een so 'n omwenteling duur tussen 10 000 en 20 000 jaar. Die planeet sal nooit nader as 200 keer die afstand tussen die Son en die Aarde, of 200 AE, aan die Son kom nie.
Grootte
Na raming het Planeet Nege 'n massa van ongeveer tien keer dié van die Aarde. Ander skattings wissel van vyf tot vyftien keer die massa van die Aarde. Die deursnee van planeet nege is moontlik twee tot vier keer dié van die Aarde.
Samestelling
Brown vermoed dat die planeet 'n ysreus is, vergelykbaar met Neptunus en Uranus. Dit sou beteken dat dit veral uit rots en ys bestaan, met 'n relatief klein hoeveelheid gas, want die temperatuur sal laag wees.
Polymastia varia
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1907 deur Verrill.
Romulea saldanhensis
Romulea saldanhensis is 'n meerjarige blomplant en geofiet wat tot die genus Romulea behoort en is deel van die strandveld. Die plant is endemies aan die Wes-Kaap en kom voor van St. Helenabaai tot by Darling. Die spesie het 'n voorkomsgebied van 793 km2 en het van sy habitat afgestaan aan kus ontwikkeling en gewasverbouing. Tans is indringerplante 'n bedreiging.
Solveig Dommartin
Solveig Dommartin (16 Mei 1961 – 11 Januarie 2007) was 'n Duitse aktrise, regisseuse, en skryfster. Sy was bekend vir haar rolle in die rolprente Wings of Desire (1987), Until the End of the World (1991), en Faraway, So Close! (1993).
Polymastia tubulifera
Polymastia tubulifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1922 deur Dendy.
Polymastia uberrima
Polymastia uberrima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1870 deur Schmidt.
David Scarboro
David Scarboro (3 Februarie 1968 – 27 April 1988) was 'n Engelse akteur. Hy was bekend vir sy rolle in die televisiereekse Scene (1968), Grange Hill (1978), en EastEnders (1985).
Tulbaghia dregeana
Ajuin (Tulbaghia dregeana) is 'n geofiet wat tot die Amaryllidaceae familie hoort. Die spesie is endemies in die Noord-Kaap en die Wes-Kaap is. Die plant staan ook as wildeknoffel en wildelook bekend.
Dorothy McGuire
Dorothy McGuire (14 Junie 1916 – 13 September 2001) was 'n Amerikaanse aktrise. Sy was bekend vir haar rolle in die rolprente Gentleman's Agreement (1947), Old Yeller (1957), en A Summer Place (1959).
Angelica Domröse
Angelica Domröse (gebore 4 April 1941) is 'n Duitse aktrise. Sy is bekend vir haar rolle in die rolprente I, Justice (1968), The Legend of Paul and Paula (1973), en Unterm Birnbaum (1973).
Neolitiese Omwenteling
Die Neolitiese Omwenteling, Neolitiese Rewolusie of Landbouomwenteling was die grootskaalse oorgang van baie menslike kulture tydens die Neolitikum, of Nuwe Steentydperk, van ’n leefstyl van jag en kos uit die natuur na een van landbou en vestiging, wat ’n toenemend groter bevolking moontlik gemaak het. Hierdie gevestigde gemeenskappe het mense in staat gestel om plante te bestudeer om vas te stel hoe hulle groei en ontwikkel. Die nuwe kennis het gelei tot die aanplanting van gewasse.
Kathryn McGuire
Kathryn McGuire (6 Desember 1903 – 10 Oktober 1978) was 'n Amerikaanse aktrise. Sy was bekend vir haar rolle in die rolprente The Navigator (1924), Sherlock Jr. (1924), Two-Fisted Jones (1925), en Midnight Faces (1926).
Neolitiese Omwenteling
Die omwenteling het meer behels as die aanvaarding van ’n beperkte hoeveelheid tegnieke om voedsel te vervaardig. Oor die volgende millenniums het die klein en beweeglike groepe jagter-versamelaars wat die menslike voorgeskiedenis gekenmerk het, verander in sedentêre (nienomadiese) gemeenskappe met geboude huise en dorpe. Hierdie gemeenskappe het hulle natuurlike omgewing radikaal verander deur middel van gespesialiseerde voedselkweking, met bedrywighede soos besproeiing en ontbossing wat die vervaardiging van meer kos moontlik gemaak het. Nog ontwikkelings wat wyd voorgekom het, is die tem van diere, pottebakkery, gepoleerde klipgereedskap en vierkantige huise.
Hierdie ontwikkelings het die basis verskaf vir gesentraliseerde administrasies en politieke strukture, hiërargiese ideologieë, ontpersoonlikte kennisstelsels (byvoorbeeld skryf), digbevolkte nedersettings, die spesialisering en verdeling van arbeid, meer handel, die ontwikkeling van niedraagbare kuns en argitektuur en die besit van eiendom. Die vroegs bekende beskawing het in Sumer in Suid-Mesopotamië ontwikkel (omstreeks 6 500 v.C.); die ontstaan daarvan het ook die Bronstydperk ingelui.
Die verhouding tussen bogenoemde Neolitiese verskynsels en die ontstaan van landbou, die volgorde van hulle ontstaan en die onderlinge verhouding tussen hulle op verskillende Neolitiese terreine is steeds die onderwerp van akademiese debatte, en verskil van plek tot plek. Dit was dus nie die gevolg van universele wette van sosiale evolusie nie. Die eerste ontwikkeling van die Neolitiese Omwenteling was in die Levant, omstreeks 10 000 v.C., gevolg deur ander terreine in die groter Vrugbare Halfmaan.
Landbouoorgang
Die term "Neolitiese Omwenteling" is deur V. Gordon Childe gevestig in sy boek van 1936, Man Makes Himself. Childe het die begrip bekend gestel as die eerste in ’n reeks landbouomwentelings in die Midde-Oosterse geskiedenis. Die tydperk word as ’n "omwenteling" of "rewolusie" beskryf om die belangrikheid daarvan aan te dui, asook die groot belangrikheid en mate van die veranderings wat dit teweeggebring het in die gemeenskappe waar nuwe landboupraktyke geleidelik aangeneem en verfyn is.
Die oorgang word oënskynlik oral verbind met ’n verandering van ’n grootliks nomadiese jagter-versamelaarbestaan in ’n meer gevestigde, landbougebaseerde een, asook die begin van die domestisering van verskeie plant- en dierspesies – na gelang van die spesies wat plaaslik beskikbaar was en waarskynlik ook die plaaslike kultuur. Onlangse argeologiese navorsing dui daarop dat die oorgang in sommige streke, soos op die Suidoos-Asiatiese Skiereiland, nie lineêr was nie, maar van die omgewing afgehang het.
Daar is verskeie mededingende teorieë oor wat beskawings daartoe gedryf het om met landbou te begin, hoewel hulle mekaar nie uitsluit nie. Die belangrikste teorieë is:
Vroeë oes van graan (23 000 v.C.)
Die ontleding van slytasiepatrone aan vyf kliplemme wat ontdek is by Ohalo II, ’n 23 000 jaar oue kamp van visser-jagter-versamelaars aan die kus van die See van Galilea, Noord-Israel, verskaf die vroegste bewyse vir die gebruik van oesgereedskap vir graan. Die terrein is by die kruispunt van die Bo-Paleolitikum en die vroeë Epipaleolitikum, en word aan albei tydperke toegeskryf.
Die slytasiepatrone dui aan die gereedskap is gebruik vir die oes van amperryp, halfgroen wilde graansoorte, kort voordat die graan ryp was. Dit werp lig op die graanoesmetodes van sowat 8 000 jaar voor die Natufiese kultuur en 12 000 jaar voor die vestiging van landbougemeenskappe in die Nabye Ooste. Dit stem ooreen met bewyse vir die gebruik vir maalgereedskap van klip.
Aanplanting van plante
Die Israeliese plantgenetikus Daniel Zohary het verskeie plantspesies geïdentifiseer as "pioniergewasse". Hy het klem gelê op die belangrikheid van koring, gars en rog, en het voorgestel dat vlas, ertjies, keker-ertjies, bitterertjies en lensies ’n bietjie later gedomestiseer is. Hy het teorieë ondersteun van een, of hoogstens enkele, gevalle van die domestisering van elke takson wat in ’n boog uitgesprei het van die Levant tot in Europa. Gordon Hillman en Stuart Davies het eksperimente met ’n verskeidenheid wilde graansoorte uitgevoer om te wys die proses van domestisering sou oor ’n relatief kort tydperk van tussen 20 en 200 jaar plaasgevind het. Sommige van die eerste pogings het aanvanklik misluk en moed is opgegee met sekere plante, maar hulle is duisende jare later met sukses gekweek: Rog, wat in die Neolitiese Anatolië beproef is maar laat vaar is, is duisende jare later suksesvol in Europa gekweek.
Selektief gekweekte vye, wildegars en wildehawer is op die Neolitiese terrein Gilgal I gekweek, waar argeoloë in 2006 kiste sade ontdek het in strata van omstreeks 11 000 jaar gelede. Die hoeveelheid het daarop gedui dat die plante nie versamel kon gewees het nie. Sommige van die sade wat gekweek en daarna laat vaar is in die Nabye Ooste, op terreine soos Gilgal, is later met sukses in ander dele van die wêreld gekweek.
Dronkbessie
Dronkbessie kan na een van die volgende verwys:
Adrian Scarborough
Adrian Scarborough (gebore 10 Mei 1968) is 'n Engelse akteur. Hy is bekend vir sy rolle in die rolprente Gosford Park (2001), Dirty Pretty Things (2002), Notes on a Scandal (2006), en The History Boys (2006).
Polymastiidae
Polymastiidae is 'n familie van sponsdiere uit die klas van die Demospongiae (gewone sponse).
Polymastia zitteli
Polymastia zitteli is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Neolitiese Omwenteling
Aanplanting van plante
Nadat boere hulle landboutegnieke soos besproeiing bemeester het (so lank gelede as die 6de millennium v.C. in Khuzistan, nou in Iran), het hulle oorskotte begin oes wat gestoor moes word. Die meeste jagter-versamelaars kon nie kos vir lank bêre nie weens hulle rondtrekkery, terwyl mense wat hulle gevestig het hulle oorskotgraan kon stoor. Eindelik is graanskure ontwikkel waarin dorpenaars hulle graan vir langer kon bêre. Omdat hulle meer kos gehad het, het die bevolking gegroei en gemeenskappe het spesialiswerkers en beter gereedskap ontwikkel.
Hank Chen
Hank Chen (gebore 1 November 1989) is 'n Amerikaanse akteur, skrywer, en vervaardiger. Hy is bekend vir sy rolle in die rolprente The Angriest Man in Brooklyn (2014), Lemon (2017), en Home Again (2017), en in die televisiereeks Transparent (2014).
Neolitiese Omwenteling
Aanplanting van plante
Die proses was nie lineêr nie, maar ’n komplekser poging, wat verskillende gemeenskappe op verskillende plekke op verskillende maniere aangepak het.
Gars
Een van die wêreld se belangrikste graansoorte, gars, is sowat 11 000 jaar gelede (omstreeks 9000 v.C.) in die Nabye Ooste gedomestiseer. Gars is ’n geharde plant wat in ’n verskeidenheid omstandighede kan groei. Argeobotaniese bewyse toon gars het teen 2 000 v.C. deur Eurasië versprei. Dit het met verskeie roetes langs gebeur, op verskillende tye en verskillende plekke.
Die Levant
Die ontdekking van groot hoeveelhede saad en ’n meulsteen op die Epipaleolitiese terrein Ohalo II, van sowat 19 400 v.C., toon van die vroegste bewyse van die vooruitbeplanning van kos en dui daarop dat mense by Ohalo II die graan bewerk het voor hulle dit geëet het.
In die oostelike Vrugbare Halfmaan is bewyse van die verbouing van wilde plante gevind by Chogha Golan in Iran, omstreeks 12 000 v.C. Die Neolitiese Qaraoun-kultuur is op sowat 50 plekke in Libanon geïdentifiseer rondom die bronfonteine van die Jordaanrivier, maar is nog nooit betroubaar dateer nie.
Sowat 10 000 tot 9 000 jaar gelede het landbou in Suidwes-Asië begin ontwikkel. Die streek was die middelpunt van die kweek van drie graansoorte (eenkorrelkoring, emmerkoring en gars), vier peulgewasse (lensies, ertjies, bitter wilde-ertjies en keker-ertjies) en vlas. Domestisering was ’n stadige proses wat in verskeie streke plaasgevind het, en is voorafgegaan deur eeue, indien nie millenniums nie, van voorgedomestiseerde verbouing.
Kort daarna het gedopte gars gevolg; die vroegste bewyse van die domestisering daarvan is by Jerigo in die Jordaanvallei en by Iraq ed-Dubb in Jordanië. Ander terreine in die Levantynse korridor met vroeë bewyse van landbou sluit in Wadi Faynan 16 en Netiv Hagdud. Die Franse argeoloog Jacques Cauvin meen die setlaars het nie plante daar gedomestiseer nie, maar het daar aangekom, moontlik van die naburige Anti-Libanon, reeds toegerus met die saad om te plant.
Europa
Die voedselvervaardigende gemeenskappe in Suidwes-Asië het teen die 8ste millennium v.C. in ’n paar streekspesifieke kulture ontwikkel. Oorblyfsels van voedselvervaardigende Egeïese gemeenskappe dateer van omstreeks 6500 v.C.: by Knossos, die Franchthigrot en ’n paar terreine op die vasteland van Thessalië. Neolitiese groepe het kort daarna verskyn in die Balkan en Suidsentraal-Europa. Die Neolitiese kulture van Suidoos-Europa (die Balkan en Egeïese beskawings) toon ’n mate van aaneenlopendheid met groepe in Suidwes-Asië en Anatolië (byvoorbeeld Çatalhöyük).
Huidige bewyse dui daarop dat die Neolitiese kultuur deur Wes-Anatolië aan Europa bekend gestel is. Alle Neolitiese terreine in Europa bevat erdeware, asook plante en diere wat in Suidwes-Asië gedomestiseer is: eenkorrelkoring, emmer, gars, lensies, varke, bokke, skape en beeste. Genetiese data dui daarop dat geen onafhanklike domestisering van diere in die Neolitiese Europa plaasgevind het nie, maar dat alle getemde diere oorspronklik in Suidwes-Asië gedomestiseer is. Die vroegste bewyse van kaasvervaardiging dateer van 5500 v.C. in Kujawy, Pole.
Die verspreiding van die Neolitiese kultuur oor Europa heen, van die Egeïese beskawings tot in Brittanje, het sowat 2 500 jaar geduur (6500-4000 v.C.). Die Baltiese streek het effens later aan die beurt gekom, omstreeks 3500 v.C. Oor die algemeen vorm domestisering ’n "springende" patroon, want die Neolitikum het van een vrugbare streek na die ander uitgebrei, maar bergstreke oorgeslaan. Die ontleding van radiokoolstofdaterings wys duidelik Mesolitiese en Neolitiese bevolkings het vir tot ’n millennium langs mekaar gewoon in baie dele van Europa, veral op die Iberiese Skiereiland en aan die Atlantiese kus.
Ontleding van mitochondriale DNS
Sedert die oorspronklike verspreiding van die mens uit Afrika 200 000 jaar gelede het verskillende prehistoriese en historiese migrasies in Europa plaasgevind. As ’n mens in ag neem dat die beweging van mense dui op ’n gevolglike beweging van hulle gene, is dit moontlik om die impak van hierdie migrasies te raam deur die genetiese ontleding van menslike bevolkings. Volgens die argeologiese rekords het landbou- en veeteeltpraktyke vinnig van die Vrugbare Halfmaan na Europa versprei, maar daar word gedebatteer oor of hierdie verspreiding saamgeval het met menslike migrasies. Mitochondriale DNS – ’n soort DNS wat van moeders geërf word en in die sitoplasma van selle geleë is – is verkry van die oorblyfsels van die boere van die Neolitikum voor pottebakkery (PPNB) in die Nabye Ooste, en dit is vergelyk met beskikbare data van ander Neolitiese bevolkings in Europa en ook met moderne bevolkings van Suidoos-Europa en die Nabye Ooste. Die resultate wys aansienlike menslike migrasies was betrokke by die Neolitiese verspreiding en dui daarop dat die eerste Neolitiese boere in Europa aangekom het met ’n seeroete langs deur Siprus en die Egeïese eilande.
Polymastiida
Polymastiida is 'n orde van sponsdiere uit die klas van die Demospongiae (gewone sponse).
Neolitiese Omwenteling
Suid-Asië
Die vroegste Neolitiese terreine in Suid-Asië is Bhirrana in Haryana (7570-6200 v.C.) en Mehrgarh (tussen 6500 en 5500 v.C.), op die Kachivlakte in Pakistan; daar is bewyse op die terreine van die verbouing van koring en gars en boerdery met beeste, skape en bokke.
Daar is sterk bewyse van bande tussen die Neolitikum van die Nabye Ooste en dié verder oos, tot by die Indusvallei. Daar is verskeie bewyse wat die idee ondersteun van ’n verband tussen die Neolitikum in die Nabye Ooste en dié op die Indiese subkontinent. Mehrgarh is die vroegste Neolitiese terrein op die noordwestelike Indiese subkontinent (so vroeg as 8500 v.C.). By Mehrgarh is goeie bewyse van die domestisering van gars en beeste. Die koringvariëteite is egter vermoedelik van Nabye Oosterse oorsprong, want die moderne verspreiding van wilde koringsoorte is beperk tot die Noord-Levant en Suid-Turkye. Potte, ronde vuurputte met gebrande klippe en groot graanskure is algemeen by Mehrgarh en baie Mesopotamiese terreine. Die houding van die skeletoorblyfsels in die grafte by Mehrgarh toon sterk ooreenkomste met dié by Ali Kosh in die Zagrosberge van Suid-Iran. Die koolstof-14- en argeologiese ouderdombepalings vir vroeë Neolitiese terreine in Suid-Asië toon merkwaardige kontinuïteit oor die groot gebied van die Nabye Ooste tot die Indiese subkontinent, en dit dui op ’n sistematiese ooswaartse verspreiding teen ’n spoed van sowat 0,65 km per jaar.
Oos-Asië
Landbou in die China van die Neolitikum kan rofweg in twee streke verdeel word, Noord- en Suid-China.
Die eerste landbousentrum, in Noord-China, is vermoedelik die tuistes van die sprekers van die vroeë Sino-Tibettaanse tale, wat verbind word met die Houli-, Peiligang-, Cishan- en Xinglongwa-kultuur, wat om die bekken van die Geelrivier gegroepeer was. Twee soorte manna, Setaria italica en Panicum miliaceum, is daar verbou en daar is bewyse dat hierdie spesies sowat 8 000 jaar gelede gedomestiseer is. Dit is daarna (7 500 jaar gelede) algemeen in die Geelrivierbekken verbou. Sojabone is ook 4 500 jaar gelede in Noord-China gedomestiseer. Lemoene en perskes het ook hulle oorsprong in China. Hulle is omstreeks 2500 v.C. verbou.
Ontwikkelende land
’n Ontwikkelende land, voorheen ook genoem onderontwikkelde land of Derdewêreldland, is ’n land met ’n minder ontwikkelde nywerheidsbasis en ’n lae menslike ontwikkelingsindeks (MOI) met betrekking tot ander lande. Daar is geen algemeende aanvaarde kriterium vir wat ’n ontwikkelende land is in vergelyking met ’n ontwikkelde land nie, hoewel daar algemene verwysingspunte is soos ’n land se koopkragpariteit in vergelyking met ander lande.
Neolitiese Omwenteling
Oos-Asië
Daar is twee moontlike sentrums vir die domestisering van rys. Die eerste, en waarskynlikste, een is aan die Benede-Yangtze, vermoedelik die tuiste van vroeë Austronesiese volke wat verbind word met die Kauhuqiao-, Hemudu-, Majiabang- en Songze-kultuur. Dit word gekenmerk deur tipiese voor-Austronesiese eienskappe, soos huise op stelte, jadesnywerk en boottegnologieë. Hulle dieet is aangevul met akkers, waterkastaiings en varkdomestisering. Die tweede een is aan die Middel-Yangtze, wat vermoedelik die tuiste van die vroeë Hmong-Mien-sprekers was en verbind word met die Pengtoushan- en Daxi-kultuur. Albei streke was digbevolk en het gereelde handelskontak met mekaar gehad – sowel as met ander kulture in die weste en suide, wat die verspreiding van rysverbouing dwarsdeur Suid-China aangehelp het.
Ontwikkelende land
Daar is kritiek teen die gebruik van die term, omdat dit minderwaardigheid impliseer, en baie lande hou nie daarvan nie. Die term gaan uit van die veronderstelling dat alle lande die Westerse model van ekonomiese ontwikkeling moet volg, terwyl ’n paar lande soos Kuba en Bhoetan verkies om dit nie te doen nie. Lande op die grens tussen ontwikkelde en ontwikkelende lande word dikwels verenig onder die term "nuut geïndustrialiseerde lande". ’n Alternatiewe term is "lae- en middelinkomsteland".
Volgens skrywers soos Walt Whitman Rostow is ontwikkelende lande in ’n oorgangstadium van ’n tradisionele lewenstyl na die moderne lewenstyl wat in die 18de en 19de eeu met die Nywerheidsrevolusie begin het.
Neolitiese Omwenteling
Oos-Asië
Die manna- en die rysverbouende kulture het omstreeks 9 000 tot 7 000 v.C. met mekaar in aanraking gekom en dit het gelei tot ’n strook tussenin waar beide manna en rys verbou is. Omstreeks 5 500 tot 4 000 v.C. was daar ’n toename in migrasie van die vroeë Austronesiese Dapenkeng-kultuur na Taiwan, en hulle het manna en rysverbouingstegnologie saam met hulle gebring. In dié tydperk is daar bewyse van groot nedersettings en uitgebreide rysverbouing in Taiwan en die Penghu-eilande, wat tot roofbou kon gelei het. Bellwood (2011) stel voor dit kon die dryfkrag gewees het agter die Austronesiese uitbreiding, wat begin het met die migrasie van die Austronesiese volke van Taiwan na die Filippyne omstreeks 5 000 v.C.
Ontwikkelende land
In die uitgawe van 2016 van die Wêreldbank se aanduidings van wêreldontwikkeling is besluit om nie meer tussen "ontwikkelde" en "ontwikkelende" lande te onderskei nie.
Neolitiese Omwenteling
Oos-Asië
Austronesiërs het die verbouingstegnologie vir rys en ander gedomestiseerde spesies saam met hulle na seegebiede van Suidoos-Asië geneem. Die nuwe tropiese eilandomgewings het ook nuwe voedselplante gehad wat hulle verken het. Hulle het nuttige plante en diere op elke kolonisasiereis saam met hulle geneem, en dit het gelei tot die vinnige verspreiding van dié spesies dwarsdeur Oseanië. Hulle het ook in kontak gekom met die vroeë landbousentrums van die Papoeassprekende bevolkings van Nieu-Guinee, sowel as met die Drawidiessprekende streke van Suid-Indië en Sri Lanka teen omstreeks 3 500 v.C. Hulle het nog voedselplante van hulle aangeskaf, soos piesangs en peper, en het op hulle beurt Austronesiese tegnologieë soos moeraslandverbouing en vlerkproue aan hulle bekend gestel. In die 1ste millennium v.C. het hulle ook Madagaskar en die Comore-eilande gekoloniseer, en Suidoos-Asiatiese voedselplante soos rys na Oos-Afrika gebring.
Ontwikkelende land
Definisie
[[Lêer:IMF Developing Countries Map 2014.png|duimnael|
Neolitiese Omwenteling
Afrika
Drie gebiede waar landbou onafhanklik ontstaan het, is in Afrika geïdentifiseer: Die Ethiopiese Hoogland, Sahel en Wes-Afrika. In teenstelling hiermee word geglo landbou in die Nylriviervallei het ontwikkel uit die oorspronklike Neolitiese Omwenteling in die Vrugbare Halfmaan.
Ontwikkelende land
Definisie
]] Verskeie terme word gebruik vir wat nie ’n ontwikkelde land is nie. Dit sluit in "minder ontwikkelde" of "minder ekonomies ontwikkelde" land. Die uiterste is "mins ontwikkelde" of "mins ekonomies ontwikkelde" land.
Kriteria vir wat nie ’n ontwikkelde land is nie, kan verkry word deur die faktore wat ’n ontwikkelde land definieer, om te keer:
Neolitiese Omwenteling
Afrika
Baie maalstene is ontdek op terreine van die Sebiliese en Mechiaanse kultuur van Egipte en bewyse is gevind van ’n Neolitiese ekonomie geskoei op gedomestiseerde gewasse wat van omstreeks 7 000 v.C. dateer. Die terreine is egter later verlaat en permanente verbouing is eers in 6 500 v.C. hervat met die aankoms van gewasse en diere uit die Nabye Ooste.
Ontwikkelende land
Definisie
Kofi Annan, die voormalige sekretaris-generaal van die Verenigde Nasies, het ’n ontwikkelde land gedefinieer as "een wat sy burgers toelaat om ’n vry en gesonde lewe in ’n veilige omgewing te lei"." Maar volgens die Verenigde Nasies se statistieke-afdeling is daar "geen vasgestelde konvensie vir die aanduiding van "ontwikkelde" en "ontwikkelende" lande of gebiede in die Verenigde Nasies-stelsel nie".
Neolitiese Omwenteling
Afrika
Piesangs en meelpiesangs, wat eerste in Suidoos-Asië gedomestiseer is, waarskynlik in Papoea-Nieu-Guinee, is in Afrika herdomestiseer, moontlik so vroeg as 5 000 jaar gelede. Asieatiese jams en taro's is ook in Afrika verbou.
Ontwikkelende land
Definisie
Aan die ander kant het die Internasionale Monetêre Fonds voor April 2004 bepaal dat alle lande van Sentraal- en Oos-Europa (insluitende Sentraal-Europese lande wat steeds tot die "Oos-Europese Groep" in die VN-instellings behoort) sowel as voormalige Sowjetlande in Sentraal-Asië (Kasakstan, Oesbekistan, Kirgisië, Tadjikistan en Turkmenistan) en Mongolië nie ingesluit is onder óf ontwikkelde óf ontwikkelende streke nie, maar daar is eerder na hulle verwys as "lande in oorgang". Hulle is egter algemeen in internasionale verslae ontwikkelende lande genoem.
Neolitiese Omwenteling
Afrika
Die vernaamste gewas wat in die Ethiopiese Hoogland gedomestiseer is, is koffie, saam met spelonketee, vingermanna en ander gewasse. Gewasse wat in die Sahelstreek gedomestiseer is, sluit in sorghum. Die kolaneut is in Wes-Afrika die eerste keer gedomestiseer, saam met Afrikarys en die oliepalm.
Ontwikkelende land
Definisie
Die IMF gebruik nou ’n buigsame klassifikasiestelsel wat die volgende in ag neem: "(1) die vlak van inkomste per capita, (2) uitvoerverskeidenheid (dus byvoorbeeld nie ryk lande wat net olie uitvoer nie), en (3) die graad van integrasie in die globale finansiële stelsel".
Neolitiese Omwenteling
Afrika
Landbou het saam met die uitbreiding van sprekers van die Bantoetale na Sentraal- en Suider-Afrika versprei tussen die 1ste millennium v.C. en die 1ste millennium n.C.
Ontwikkelende land
Definisie
Die Wêreldbank klassifiseer lande in vier inkomstegroepe. Dit word elke jaar op 1 Julie bepaal. Ekonomieë is in 2016 in die volgende groepe ingedeel:
Sedert 2016 verdeel die Wêreldbank nie meer lande in "ontwikkelde" en "ontwikkelende" lande nie.
Neolitiese Omwenteling
Die Amerikas
Mielies, bone en skorsies is van die eerste gewasse wat in Meso-Amerika gedomestiseer is: mielies omstreeks 4000 v.C., skorsies omstreeks 6000 v.C. en bone nie later as 4000 v.C. nie. Aartappels en kassawes is in Suid-Amerika gedomestiseer. In wat nou die oostelike VSA is, is sonneblomme en gansvoet omstreeks 2500 v.C gedomestiseer. Die sedentêre dorpslewe wat op landbou geskoei was, het nie ontwikkel voor die 2de millennium v.C. nie.
Ontwikkelende land
Ontwikkelende lande volgens die IMF
Die volgende lande word as ontwikkelende lande beskou volgens die IMF se ekonomiese-uitsigverslag van April 2015:
Neolitiese Omwenteling
Nieu-Guinee
Bewyse van dreineringslote by die Kukmoeras in Papoea-Nieu-Guinee wat op die verbouing van taro en ’n verskeidenheid ander gewasse dui, dateer van omstreeks 11000 v.C. Bewyse van die verbouing van piesangs en suikerriet dateer van 6950-6440 v.C. Dit was naby die uiterse hoogtegrense van hierdie gewasse, en daar is voorgestel verbouing het reeds vroeër in gunstiger streke soos die laaglande begin. Die Statebond se organisasie vir wetenskaplike en nywerheidsnavorsing het bewyse gevind dat taro vanaf sowat 28 000 jaar gelede in die Salomonseilande geplant is vir menslike gebruik, wat taro die oudste verboude gewas in die wêreld maak. Dit het vermoedelik gelei tot die verspreiding van die Trans-Nieu-Guinese tale van Nieu-Guinee ooswaarts na die Salomonseilande en weswaarts na Timor en aangrensende gebiede van Indonesië. Dit bevestig oënskynlik teorieë sedert 1952 al dat dié streek ’n sentrum van vroeë landbou was.
Ontwikkelende land
Lande wat ontwikkelde ekonomieë gekry het volgens die IMF
Die volgende lande is tot die 1990's as ontwikkelende lande beskou, maar het intussen ontwikkelde ekonomieë gekry. Die datums waarop hulle as ontwikkelde lande begin beskou is, word tussen hakies aangedui:
Drie ekonomieë het geen status gehad nie totdat hulle as ontwikkelde lande gelys is. Weens ’n gebrek aan data is dit moeilik om te bepaal of hulle voor die tyd ontwikkelde of ontwikkelende lande was:
Neolitiese Omwenteling
Tem van diere
Die diere se grootte, temperament, dieet, paringspatrone en lewensduur was faktore wat bepaal het of diere wenslik was om te tem. Diere wat melk gelewer het, soos beeste en bokke, het ’n bron van proteïen verskaf wat vernuwend en dus waardevol was. Die dier se vermoë om te werk, soos om te ploeg of as trekdier, sowel as hulle potensiaal as ’n voedselbron moes in ag geneem word. Behalwe om ’n kosbron te wees het sekere diere ook leer, wol, velle en bemesting verskaf. Van die vroegste gedomestiseerde diere sluit in honde (Oos-Asië, sowat 15 000 jaar gelede), skape, bokke, beeste en varke.
Kilburndam
Die Kilburndam is 'n dam naby Bergville in KwaZulu-Natal, Suid-Afrika. Die dam vorm deel van die Tugela-Vaal-waterprojek en die Drakensberg-pompopgaarskema.